लद्दाख से दूरी, जम्मू-कश्मीर अफसरों की पहली पसंद; दोनों प्रदेशों के कैडर के लिए समिति गठित  
दोनों प्रदेशों में वर्तमान में कुल करीब 277 आईएएस और आईपीएस
दोनों स्थानों पर कुल आईएएस अधिकारियों की संख्या 137
विकल्प चुनने के लिए कहा, अंतिम फैसला सरकार लेगी
जम्मू-कश्मीर कैडर के मौजूदा आईएएस, आईपीएस और जेके कैडर के अन्य केंद्रीय सेवा अधिकारी ही दोनों केंद्र शासित प्रदेशों में सेवा देते रहेंगे. जब इन प्रदेशों की सेवाओं के लिए एजीएमयूटी कैडर आवंटित किया जाएगा तो इसके लिए नई नियुक्तियां होंगी.
एनडीटीवी से बातचीत में अधिकांश आईएएस और आईपीएस अधिकारियों ने बताया कि वे जम्मू-कश्मीर कैडर का विकल्प चुनना चाहते हैं. वे लेह-लद्दाख के कठिन जीवन के कारण वहां जाना नहीं चाहते.  सेवा नियमों के अनुसार 40 वर्ष से कम आयु के अधिकारी यदि लद्दाख में पदस्थ होते हैं तो केवल दो वर्किंग सीजन के लिए उनकी तैनाती होती है.
जम्मू-कश्मीर पुलिस के लिए कुल 84 हजार पुलिस कर्मियों के पद स्वीकृत हैं. इसके अलावा करीब 40 हजार एसपीओ भी भर्ती किए गए हैं.